CELEX: 62016TN0289
Language: hu
Date: 2016-06-03 00:00:00
Title: T-289/16. sz. ügy: 2016. június 3-án benyújtott kereset – Inox Mare kontra Bizottság

25.7.2016   
            
            
               HU
            
            
               Az Európai Unió Hivatalos Lapja
            
            
               C 270/63
            
         2016. június 3-án benyújtott kereset – Inox Mare kontra Bizottság
   (T-289/16. sz. ügy)
   (2016/C 270/69)
   Az eljárás nyelve: olasz
   
      Felek
   
   
      Felperes: Inox Mare Srl (Rimini, Olaszország) (képviselőe: R. Holzeisen, ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2015. 11. 26-i OF/2013/0086/B1 THOR (2015) 40189 – Final Reportot, tekintettel annak súlyosan jogellenes elemeire;
            
         
               —
            
            
               és, következésképpen, semmisítse meg a 2015. 09.12-i THOR (2015) 4257 Recommendation for action to be taken following an OLAF investigation-t;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   A jelen kereset a megtámadott aktusok azon részei ellen irányul, amelyek megállapítják, hogy a felperes bizonyos évek folyamán kitért a vámok és dömpingellenes vámok megfizetése alól. A felperes kijelenti e tekintetben, hogy számottevő mennyiségben importált inox acélból készült, rögzítésre szolgáló termékeket, megbízva a két Fülöp-szigeteki társaság által szállított termékek állítólagosan Fülöp-szigeteki származását illetően a Fülöp-szigeteki vámhatóság tanúsítványának korrektségében, amíg tudomására nem jutott, hogy az Európai Unió kijátszásra vonatkozó eljárást indít a Fülöp-szigetek vonatkozásában azon gyanú alapján, miszerint a fent jelzett áruk valójában Tajvanból származnak, tehát azokat egyszerűen átszállították Tajvanból a Fülöp-szigeteken keresztül az Európai Unióba.
   Keresete alátámasztása érdekében a felperes két jogalapra hivatkozik.
   
               1.
            
            
               Első, a kereset tárgyát képező aktusoknak az EUMSZ 263. cikk alapján történő megtámadhatóságára vonatkozó, előzetes jogalap
               
                           —
                        
                        
                           A felperes e tekintetben arra hivatkozik, hogy a megtámadott aktusok, jóllehet elnevezésükből az ellenkezőjére lehetne következtetni, lényegében csak az olasz vámhatóságok tekintetében rendelkeznek kötőerővel, és fejtenek ki olyan közvetlen joghatásokat, amelyek sértik, a felperes személyes és tényleges érdekeit és jogait, megváltoztatva azok jogi helyzetét, tekintettel (1) a vámoknak, és az ebből következően a tagállamokat terhelő, egyszerűen a vám beszedésére vonatkozó kötelezettségnek az „Unió saját forrásai” jellegére, (2) az OLAF mint olyan igazgatási vizsgálati szerv jellegére, amely az Európai Bizottságot helyettesíti a külső vizsgálatok alkalmával, (3) az Európai Bizottság szerepére, amely az Európai Unió végrehajtási feladattal rendelkező szerve az Európai Unió Vámkódexének alkalmazása során.
                        
                     
                           —
                        
                        
                           Ebben a jogi összefüggésben az OLAF felperes által megtámadott jogi aktusai EUMSZ 263. cikk alapján fennálló közvetlen megtámadhatóságának tagadása a felperes hatékony jogorvoslathoz való alapvető jogának tagadását, ezzel az EU Alapjogi Chartája 47. cikkének és az EJEE 13. cikkének a megsértését jelentené.
                        
                     
         
               2.
            
            
               A második, a megtámadott aktusok jogellenes elemire vonatkozó jogalap
               
                           —
                        
                        
                           A felperes e tekintetben arra hivatkozik, hogy a Final Report OF/2013/0086/B1 – THOR (2015) 40189 nem tartalmaz néhány alapvető, a 2013. szeptember 11-i 883/2013 európai parlamenti és tanácsi (EU, EURATOM) rendelet (1) jogalkotója által eltérést nem engedően előírt elemet, ebből eredően súlyosan jogellenes és semmiképpen nem rendelkezik bizonyítóerővel.
                        
                     
                           —
                        
                        
                           A megtámadott aktus a felperes szerint jogellenes az alábbi elemek miatt: az eljárási garanciákra, a vizsgálattal érintett személyekre, a felperes jogi képviselőinek meghallgatására és az előírt előzetes jogi minősítésre vonatkozó információk hiánya, az illetékes hatóságok felelősségének indokolatlan és ellentmondásos kizárása, az OLAF azon kötelezettségének megsértése, hogy vizsgálatait objektív és pártatlan módon, az ártatlanság vélelme elvének tiszteletben tartásával folytassa le, továbbá a pénzügyi jelentésben téves hivatkozás a vizsgálat hiányosságaira.
                        
                     
                           —
                        
                        
                           A fent bemutatott jogellenes elemek összessége miatt az OLAF Főigazgatósága által az Olasz Köztársaság Vám- és Monópóliumügyi Hivatalának címzett, arra vonatkozó ajánlás, hogy tegye meg a szükséges intézkedéseket a vám felperestől való beszedésére, nélkülöz minden jogszabályi feltételt, következésképpen jogellenes.
                        
                     
         
      (1)  Az Európai Csaláselleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló, 2013. szeptember 11-i 883/2013/EU, Euratom európai parlamenti és tanácsi rendelet (HL 2013. L 248., 1. o.).